***PROGRAMUL OPERAŢIONAL CAPITAL UMAN***

*Axă prioritară 4 - Incluziunea socială și combaterea sărăciei*

*Obiectivul tematic 9: Promovarea incluziunii sociale, combaterea sărăciei și a oricărei forme de discriminare*

*Prioritatea de investiţii 9.iv: Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general*

*Obiectivul specific 4.9: Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general*

Titlul proiectului:***Organizarea de programe de depistare precoce (screening), diagnostic și tratament precoce al tuberculozei, inclusiv al tuberculozei latente***

*Contract nr. POCU/225/4/9/117426 (Cod SMIS 2014+: 117426)*

**Termeni de referință**

**Selecție Asistent Social în cadrul Echipei Multidisciplinare**

**Obiectivul selecției**

Prezenții termeni de referinţă vizează identificarea de către Uniunea Națională a Organizațiilor Persoanelor Afectate de HIV/SIDA (UNOPA) a unui asistent social - membru al echipei multidisciplinare care va asigura evaluarea pacienţilor în tratament pentru TB în vederea stabilirii riscului de abandon terapeutic precum și consilierea pacienţilor prin sesiuni individuale sau de grup.

**Descrierea activităţilor şi a responsabilităţilor**

Asistentul social este membru în cadrul echipei multidisciplinare. Echipa multidisciplinară reprezintă punctul de legătură între sistemul medical și serviciile de asistență și suport. Aceasta este formată din: un psiholog, un asistent social și un medic pneumolog. Echipele își desfăşoară activitatea în Centrele de evaluare și asigurare a suportului pentru pacienţii cu TB, localizate în spitalele de TB din regiunile prevăzute în proiect, urmând ca în baza criteriilor de evaluare să direcționeze pacienții către serviciile de suport pentru care sunt eligibili, din cadrul proiectului.

Asistentul social, membru în cadrul echipei multidisciplinare, va avea următoarele responsabilităţi:

* asigură consilierea persoanelor din grupul țintă în vederea includerii în program (prezentarea serviciilor pe care le oferă proiectul, ce presupune înrolarea în acest proiect, responsabilitățile pe care le vor avea, beneficiile pe care le pot obține)
* Identifică, evaluează și propune repartizarea persoanele din grupul țintă, către serviciile proiectului, conform cererii de finanțare și metodologiei proiectului (împreună cu ceilalți membri ai echipei multidisciplinare) Participă la evaluarea riscului de non-aderență alături de ceilalți membri ai echipei multidisciplinare
* O parte importantă a activității reprezintă completarea, gestionarea și actualizarea bazei de date cu pacienții înscriși în proiect (excel sau alta formă), extragerea listelor din baza de date cu pacienți referiți către servicii, etc
* Asigură asistență socială pentru pacienții incluși în proiect la care se identifică aceasta nevoie (conform metodologiei proiectului)
* Asigură asistență socială telefonică pacienților din proiect
* Asigură asistență socială pentru pacienții cu TB care solicită acest lucru
* Intervine activ în procesul de monitorizare a pacientului în momentul în care se semnalează probleme în menținerea aderenței acestuia la tratament
* Sună în prealabil pacienții selectați pentru serviciile educatorilor între egali și îi invită să semneze consimțămintele la unitatea medicală de care aparțin
* Completează în documentele de lucru în proiect
* Păstrează confidențialitatea, integritatea și disponibilitatea datelor și informațiilor în activitatea de zi cu zi, prin aplicarea măsurilor privind protejarea documentelor și lucrărilor;
* Se conformează şi respectă Codul deontologic al profesiei

**Calendar:**

* Perioada de desfășurare a activității Martie 2019-Martie 2023 (48 de luni).

**Locație și raportare:**

Asistentul social își va desfășura activitatea în unul din cele 8 Centre de evaluare și asigurare a suportului pentru pacienții cu TB din spitalele de TB: Iași, Timișoara, Cluj- Napoca, Târgu-Mureș, Craiova, București, Călărași, Constanța.

O parte importantă a raportării necesită cunostințe de utilizare excel.

Documente întocmite:

• Întocmește lunar raport de activitate pe care îl trimite coordonatorului echipelor multidisciplinare

• Participă la colectarea foilor de consimțământ din teritoriu

• Completează în centralizatorul de pacienți al proiectului informațiile medicale și sociale despre pacienți

• Ține o evidență a activităților desfășurate cu pacienții

• Completează fișa individuală de pontaj

**Formă de contractare:** Contract individual de muncă

**Program de lucru**: 48 ore/luna; Program flexibil și inegal, stabilit de comun acord cu echipa spitalului în care își desfășoară activitatea

**Calificările necesare şi experiență:**

* A absolvit o instituţie de învăţământ superior de specialitate, cu diplomă de licență/master în asistență socială, obținută într-o instituţie de învățământ superior acreditată, din România sau din străinătate, recunoscută sau echivalată, după caz, potrivit legii.
* minim 2 ani de experienţă în asistarea socială a grupurilor vulnerabile
* aviz de exercitare a profesiei
* cunoștinte legate de comunicare, tehnici și metode de diseminare a informațiilor
* bune cunoștinte de limba romană
* cunoştinţe operare PC (Microsoft Word, Excel, Outlook)
* constituie avantaj experienţă în lucrul cu pacienții cu TB.

**Criterii de evaluare**

|  |  |  |
| --- | --- | --- |
|  | **CRITERII** | **PUNCTAJ MAXIM POSIBIL** |
| 1. | Calificări Generale:  - diplomă de licență și master asistență socială (minim 4 ani studii) - 15 puncte  - aviz de exercitare a profesiei–15 puncte  *-* cunoştinţe operare PC (Microsoft Word, Excel, Outlook) – 20 puncte | 50 puncte |
| 2. | Calificări şi abilităţi Specifice:  - Experienţă în asistarea socială a persoanelor vulnerabile:  0-2 ani - 10 puncte  Peste 2 ani - 15 puncte  - Experienta in lucru cu pacientii cu TB- 10 puncte  - Experiență în activități similare - 15 puncte  0-2 ani -10 pct   * 1. ani – 15 pct   -Experință în proiecte finanțate din fonduri nerambursabile- 10 puncte | 50 puncte |
|  | **Punctaj maxim total** | **100 puncte** |

**Documente necesare**

* CV în format Europass care să detalieze capacitatea şi experienţa pentru îndeplinirea termenilor de referinţă;
* Alte diplome și documente relevante
* Notă de informare privind GDRP semnată

**Dată limită**

Cei interesați sunt rugaţi să transmită până la dată limită de 15 martie 2019 documentele menţionate Acestea pot fi transmise în format electronic pe adresa programe@unopa.ro

**Etape procedură de selecție**

* Depunere CV și documentele enumerate mai sus, alături de Nota de informare privind GDRP semnată prin email
* Evaluarea și selecția aplicațiilor primite în vederea invitării la interviu
* Interviu de angajare
* Comunicarea rezultatului interviului de angajare

**Contact:**

Pentru informații suplimentare privind termenii de referinţă, vă rugăm să ne contactaţi la telefon 021 319 93 29 sau e-mail: [programe@unopa.ro](mailto:programe@unopa.ro) , persoană de contact Geanina Surdu.